b'\n_START_ARTICLE_\nSierpinskitall\n_START_SECTION_\nKjente Sierpinskitall\n_START_PARAGRAPH_\nRekken av kjente sierpinskitall begynner med:_NEWLINE__NEWLINE_   78557, 271129, 271577, 322523, 327739, 482719, 575041, 603713, 903983, 934909, 965431, \xe2\x80\xa6_NEWLINE_Tallet 78557 ble bevist \xc3\xa5 v\xc3\xa6re et sierpinskitall av John Selfridge i 1962, som viste at alle tall p\xc3\xa5 formen 78557\xc2\xb72n+1 har en faktor i dekningssettet {3, 5, 7, 13, 19, 37, 73}. Et annet eksempel er 271129 som har dekningssettet {3,5,7,13,17,241}. Alle kjente sierpinskitall har liknende dekningssett.\n_START_SECTION_\nSierpinskiproblemet\n_START_PARAGRAPH_\nSierpinskiproblemet best\xc3\xa5r i \xc3\xa5 finne det laveste sierpinskitallet. 78557 er det antatt laveste, men for \xc3\xa5 bevise dette, m\xc3\xa5 man vise at alle oddetall lavere enn 78557 ikke er sierpinskitall. I november 2007 var det bare seks kandidater som ikke var eliminert. Prosjektet "Seventeen or Bust" jobber med \xc3\xa5 teste disse gjenst\xc3\xa5ende tallene.'